Iberus

Numero d'especies y subspecies polemico

Iberus ye un chenero d'a familia Helicidae, clase Gasteropoda endemico d'a Peninsula Iberica. Ye propia de puestos aridos y petrosos. O chenero Iberus ye considerato como a choya d'os gasteropodos terrestres d'a Peninsula. Por ixo a revista d'a Sociedad Española de Malacología se diz Iberus.Especies seleccionadas de gasterópodos pulmonados

 Taxonomía 
O proceso d'especiación d'o chenero Iberus tien relación con a formación d'a Cordelera Betica. As sierras on viven as formas mes estrematas estioron islas y peninsulas a fins d'o Terciario en un brazo de mar que i heba entre a Meseta Espanyola y o microcontinent d'Alborán, que iban amanando-sen porque a microplaca Iberica subduciba baixo a microplaca d'Alborán. En ixas islas y peninsulas a evolución iba enfilata a chenerar especies nuevas. A forma alonensis d'o chenero Iberus que yera en o sud-este d'a meseta s'estendilló muito mes que as formas insulars.

Asinas como l'acercamiento d'as dos placas tectonicas feba que se plegase y s'alzase o fondón marín y emercheba, as islas y peninsulas se convertiban en as sierras d'a Cordelera Betica. A forma d'a meseta se mezcló con as formas insulars (gualterianus, campesinus), que yeran en proceso d'especiación incipient. A polemica ye si considerar as diferents formas d'o chenero Iberus como especies afins que hibridan u como un ciclo de razas con categoría de subspecie. As formas clasificatas como Iberus marmoratus se consideran ya prou diferents d'as formas alonensis, campesinus y gualterianus.

Seguntes Fauna Europaea,Fauna Europaea - Género Iberus o chenero contién dos especies, cadaguna con diferents subspecies:

 Iberus gualtieranus
Iberus gualtieranus alonensis
Iberus gualtieranus campesinus
Iberus gualtieranus carthaginiensis
Iberus gualtieranus gualtieranus
Iberus gualtieranus mariae
Iberus gualtieranus posthumus
Iberus gualtieranus rhodopeplus
 Iberus marmoratus
Iberus marmoratus alcarazanus
Iberus marmoratus cobosi
Iberus marmoratus guiraoanus
Iberus marmoratus loxanus
Iberus marmoratus marmoratus
Iberus marmoratus rositae

Manimenos, a taxonomía d'o chenero ye controvertita y bi ha subspecies que son consideratas en bels casos especies independients.

 Referencias 

 Bibliografía 
 Rosina Fechter y Gerhard Falkner: Moluscos europeos marinos y de interior. Blume naturaleza.

*
Categoría:Endemismos ibericos